**«Қосылған құн салығының асып кету сомасын қайтару қағидаларын бекіту туралы» бұйрық жобасын** (бұдан әрі – Жоба) **қабылдаудың ықтимал қоғамдық-саяси, құқықтық, ақпараттық және өзге де салдарын**

**БАҒАЛАУ**

1. **Қоғамдық-саяси салдарларды бағалау:**

Жоба қосылған құн салығын қайтару тәртібін реттейтін қосылған құн салығының асып кету сомасын қайтарудың бірыңғай қағидаларын бекітуге бағытталған.

Саяси тұрақсыздық немесе жаппай қоғамдық наразылық қаупі қарастырылмайды.

1. **Құқықтық салдарды бағалау:**

Жоба Қазақстан Республикасының заңнамасына қайшы келмейді, Қазақстан Республикасының жаңа Салық кодексі (бұдан әрі – Салық кодексі) шеңберінде әзірленген және бірыңғай құқық қолдану практикасын қамтамасыз етеді, сондай-ақ қосылған құн салығын қайтару рәсімдерінің құқықтық айқындылығын, біркелкі қолданылуын, ашықтығы мен тиімділігін қамтамасыз етеді.

1. **Ақпараттық салдарды бағалау:**

Бюджеттен қосылған құн салығының асып кету сомасын қайтару мәселесі Салық кодексі бойынша Қазақстан Республикасының Қаржы министрлігі Мемлекеттік кірістер комитетінің (бұдан әрі – Комитет) ақпараттық-ағарту жұмыстарын жүргізу жөніндегі медиа-жоспарға сәйкес бизнес-қоғамдастық тарапынан елеусіз қызығушылық тудыруы мүмкін екенін ескере отырып, 2025 жылғы тамызда аталған мәселе бойынша баспасөз релизі жарияланды.

Сонымен қатар, 2025 жылғы қарашада әлеуметтік желілерде (Instagram) Комитетінің Салықтық әкімшілендіру департаменті Қосылған құн салығын әкімшілендіру басқармасының басшысы Е.С. Әзімшайық тікелей эфир өткізуді жоспарлап отыр.

1. **Басқа салдарларды бағалау:**

Жобаны қабылдау теріс әлеуметтік-экономикалық, құқықтық және (немесе) өзге де салдарға әкеп соқпайды, сондай-ақ ұлттық қауіпсіздікті қамтамасыз етуге әсер етпейді.

**Қазақстан Республикасының  
Қаржы министрі М. Такиев**